text:
на подаване на заявление до Комисията е датата, на която заявлението е получено от Комисията.
 2. Комисията потвърждава получаването на заявлението пред органите на държавата-членка или на третата страна, или пред заявителя, установен във въпросната трета страна, и определя номер на досие на заявлението.
 Потвърждението за получаване включва най-малко следните данни:
 а)
 номер на досието;
 б)
 традиционното наименование;
 в)
 датата на получаване на заявлението.“
 14.
 Член 34 се заменя със следния текст:
 „Член 34
 Допустимост
 1. Заявлението е допустимо, ако формулярът за заявление е попълнен надлежно и ако необходимата документация съгласно разпоредбите на член 30 е приложена към заявлението. Формулярът за заявление се счита за надлежно попълнен, ако са попълнени всички задължителни рубрики, представени в информационните системи, посочени в член 70а.
 В този случай заявлението се смята за допустимо към датата на получаването му от Комисията. Заявителят се уведомява за това.
 Тази дата се оповестява публично.
 2. Ако формулярът за заявление не е попълнен или е попълнен само отчасти, или ако документите, посочени в параграф 1, не са представени едновременно със заявлението или някои от тях липсват, заявлението е недопустимо.
 3. В случай на недопустимост органите в държавата-членка или в третата страна, или заявителят, установен във въпросната трета страна, се уведомяват относно основанията за недопустимост с уточнението, че могат да подадат ново, надлежно попълнено заявление.“
 15.
 В член 37 параграфи 2 и 3 се заменят със следния текст:
 „2. Възражението се подава съгласно член 70а, параграф 1. Датата на подаване на възражението до Комисията е датата, на която възражението е получено от Комисията.
 3. Комисията потвърждава получаването и определя номер на досие на възражението.
 Потвърждението включва най-малко следните данни:
 а)
 номер на досието;
 б)
 датата на получаване на възражението.“
 16.
 Член 40 се заменя със следния текст:
 „Член 40
 Обща закрила
 1. Ако традиционното наименование, за което се иска закрила, отговаря на условията, посочени в член 118ф, параграф 1 от Регламент (ЕО) No 1234/2007, и в членове 31 и 35 от настоящия регламент, и не е отхвърлено съгласно членове 36, 38 и 39 от настоящия регламент, традиционното наименование се регистрира и определя в електронната база данни „E-Bacchus“ в съответствие с член 118ф, параграф 2 от Регламент (ЕО) No 1234/2007, въз основа на информацията, съобщена на Комисията в съответствие с член 70а, параграф 1 от настоящия регламент, като се посочват следните данни:
 а)
 езикът, посочен в член 31, параграф 1;
 б)
 категорията или категориите на лозаро-винарския продукт, за който се отнася закрилата;
 в)
 позоваване на националното законодателство на държавата-членка или на третата страна, в която е определено и контролирано традиционното наименование, или на правилата, приложими за винопроизводителите в третите страни, включително тези, определени от представителни професионални организации, при липса на национално законодателство в тези трети страни;
 г)
 резюме на определението или на условията за използване;
 д)
 името на страната или имената на страните на произход;
 е)
 датата на включване в електронната база данни „E-Bacchus“.
 2. Традиционните наименования, регистрирани в електронната база данни „E-Bacchus“, са защитени само на езика и за категориите лозаро-винарски продукти, посочени в заявлението, срещу:
 а)
 всяка злоупотреба, дори


text:
ако защитеното наименование е придружено от израз като „стил“, „тип“, „метод“, „както е произведено в“, „имитация“, „с аромат на“, „като“ или друг подобен израз;
 б)
 всяко друго невярно или въвеждащо в заблуждение означение на естеството, характеристиките или основните свойства на продукта, върху вътрешната или външната опаковка, в рекламни материали или в документи, свързани с него;
 в)
 всяка друга практика, която би могла да въведе в заблуждение потребителите, и по-специално да създаде впечатлението, че виното отговаря на условията за защитено традиционно наименование.
 3. Традиционните наименования, регистрирани в електронната база данни „E-Bacchus“, се оповестяват публично.“
 17.
 В член 42, параграф 1 третата алинея се заменя със следния текст:
 „Използването на защитени омонимни наименования зависи от наличието на достатъчно разграничения в практиката между омонима, защитен впоследствие, и вече регистрираното в електронната база данни „E-Bacchus“ традиционно наименование, като се взема предвид необходимостта от равнопоставено третиране на заинтересованите производители и от това, да не се въвеждат в заблуждение потребителите.“
 18.
 Член 45 се заменя със следния текст:
 „Член 45
 Подаване на искане за отмяна
 1. Надлежно обосновано искане за отмяна може да бъде подадено до Комисията от държава-членка, трета страна или физическо или юридическо лице, което има законен интерес съгласно член 70а, параграф 1. Датата на подаване на искането за отмяна до Комисията е датата, на която искането е получено от Комисията. Тази дата се оповестява публично.
 2. Комисията потвърждава получаването на искането за отмяна и определя на искането номер на досие.
 Потвърждението включва най-малко следните данни:
 а)
 номер на досието;
 б)
 датата на получаване на искането.
 3. Параграфи 1 и 2 не се прилагат, когато отмяната е по инициатива на Комисията.“
 19.
 В член 47 параграф 5 се заменя със следния текст:
 „5. Когато една отмяна породи действие, Комисията заличава съответното наименование от списъка в електронната база данни „E-Bacchus“.“
 20.
 В член 63 параграф 1 се заменя със следния текст:
 „1. Държавите-членки определят компетентния орган или компетентните органи, отговорни за сертифицирането, предвидено в член 118щ, параграф 2, буква а) от Регламент (ЕО) No 1234/2007, в съответствие с критериите, изложени в член 4 от Регламент (ЕО) No 882/2004 на Европейския парламент и на Съвета (7).
 До 1 октомври 2011 г. всяка държава-членка подава до Комисията следните данни, както и евентуални техни изменения, в съответствие с член 70а, параграф 1 от настоящия регламент:
 а)
 наименованието, адресът и точките за контакт, включително електронните адреси, на органа или органите, отговорни за прилагането на настоящия член;
 б)
 когато е приложимо, наименованието, адресът и точките за контакт, включително електронните адреси, на всички организации, оправомощени от орган, отговорен за прилагането на настоящия член;
 в)
 мерките, предприети за прилагането на настоящия член, когато тези мерки са от особено значение за целите на сътрудничеството между държавите-членки, посочено в Регламент (ЕО) No 555/2008;
 г)
 винените сортове лози, спрямо които се прилагат член 118щ, параграф 2 и член 120а от Регламент (ЕО) No 1234/2007.
 Комисията изготвя и поддържа списък с наименованията и адресите на компетентните органи и организации, както и на разрешените винени сортове лози, въз основа на данните, подадени от държавите-членки. Комисията оповестява този

type: legislation

jurisdiction: EU


text:
списък публично.
 21.
 В глава V се вмъкват следните нови членове 70а и 70б:
 „Член 70а
 Начин за комуникация между Комисията, държавите-членки, трети страни и други оператори
 1. При позоваване на настоящия параграф документите и данните, необходими за прилагането на настоящия регламент, се подават до Комисията, както следва:
 а)
 за компетентните органи на държавите-членки — чрез информационната система, предоставена им от Комисията съгласно разпоредбите на Регламент (ЕО) No 792/2009;
 б)
 за компетентните органи и представителните професионални организации на третите страни, както и за физическите или юридическите лица, заинтересовани да съобразят дейността си с настоящия регламент — по електронен път, използвайки методите и формулярите, определени от Комисията и предоставени при условията, посочени в приложение ХVIII към настоящия регламент.
 Същевременно подаването може да се осъществи на хартиен носител чрез посочените формуляри.
 За подаването на заявление и за съдържанието на съобщените данни отговарят, в зависимост от случая, компетентните органи, определени от третите страни, представителните професионални организации или съответните физически или юридически лица.
 2. Изпращането и предоставянето на информация от Комисията на органите и лицата, до които се отнася настоящият регламент, и — според случая — на обществеността, става чрез информационните системи, въведени от Комисията.
 Органите и лицата, засегнати от настоящия регламент, могат да се обръщат към Комисията в съответствие с приложение ХIХ, за да получат информация относно практическите аспекти на достъпа до информационните системи, изпращането и предоставянето на информация.
 3. Член 5, параграф 2 и членове 6, 7 и 8 от Регламент (ЕО) No 792/2009 се прилагат mutatis mutandis към изпращането и предоставянето на информация, посочени в параграф 1, буква б) и параграф 2 от настоящия член.
 4. За целите на прилагането на параграф 1, буква б) предоставянето на права за достъп до информационните системи на компетентните органи и представителните професионални организации на третите страни, както и на физическите или юридическите лица, заинтересовани да съобразят дейността си с настоящия регламент, се извършва от отговарящите за информационните системи в Комисията.
 Отговарящите за информационните системи в Комисията одобряват правата за достъп, в зависимост от случая, въз основа на:
 а)
 данните за компетентните органи, определени от третите страни, с техните точки за контакт и електронни адреси, на разположение на Комисията в рамките на международните споразумения или предоставени на Комисията по силата на тези споразумения;
 б)
 официално искане от трета страна, посочващо данните, отнасящи се до органите, отговорни за подаването на документи и информация, необходими за целите на прилагането на параграф 1, буква б), както и точките за контакт и електронните адреси на съответните органи;
 в)
 искане на представителна професионална организация в трета страна или на физическо или юридическо лице с удостоверена самоличност, законен интерес в действията и електронен адрес.
 След като правата за достъп бъдат одобрени, те се активират от отговарящите за информационните системи в Комисията.
 Член 70б
 Съобщаване и предоставяне на данни, отнасящи се до компетентните органи, за проучване на заявленията на национално равнище
 1. До 1 октомври 2011 г. държавите-членки съобщават на Комисията в съответствие с член 70а, параграф 1 наименованието, адреса и точките за контакт, включително електронните адреси, на органа или органите, отговорни


text:
за прилагането на член 118е, параграф 2 от Регламент (ЕО) No 1234/2007, както и евентуалните им изменения.
 2. Комисията изготвя и поддържа списък с наименованията и адресите на компетентните органи на държавите-членки или на третите страни въз основа на данните, подадени от държавите-членки в съответствие с параграф 1 или от трети страни в съответствие с международните споразумения, сключени със Съюза. Комисията оповестява този списък публично.“
 22.
 В член 71 параграфи 1 и 2 се заменят със следния текст:
 „Член 71
 Наименования на вина, защитени съгласно Регламент (ЕО) No 1493/1999
 1. Подаването на документацията, посочена в член 118т, параграф 2 от Регламент (ЕО) No 1234/2007, наричана по-долу „досието“, и на промените в спецификацията, посочени в член 73, параграф 1, букви в) и г) и параграф 2 от настоящия регламент, се извършва от държавите-членки в съответствие с член 70а, параграф 1 от настоящия регламент съгласно следните правила и процедури:
 а)
 Комисията потвърждава получаването на досието или на промяната по начина, посочен в член 9 от настоящия регламент;
 б)
 досието или промяната се смятат за допустими към датата на тяхното получаване от Комисията при условията, определени в член 11 от настоящия регламент, и ако са получени от Комисията най-късно на 31 декември 2011 г.;
 в)
 Комисията потвърждава регистрирането на съответното наименование за произход или географско указание в регистъра в съответствие с член 18 от настоящия регламент, с евентуалните промени, и му определя номер на досие;
 г)
 Комисията проучва валидността на досието, при необходимост вземайки предвид получените промени, в сроковете, определени в член 12, параграф 1 от настоящия регламент.
 2. Комисията може да вземе решение за отмяна на съответно наименование за произход или географско указание в съответствие с член 118т, параграф 4 от Регламент (ЕО) No 1234/2007 въз основа на документите, представени ѝ съгласно член 118т, параграф 2 от посочения регламент.“
 23.
 Член 73 се заменя със следния текст:
 „Член 73
 Преходни разпоредби
 1. Процедурата, посочена в член 118т от Регламент (ЕО) No 1234/2007, се прилага в следните случаи:
 а)
 за всяко наименование на вино, подадено до държава-членка като наименование за произход или географско указание и признато от нея до 1 август 2009 г.;
 б)
 за всяко наименование на вино, подадено до държава-членка като наименование за произход или географско указание до 1 август 2009 г. и признато от нея, и за което Комисията е уведомена до 31 декември 2011 г.;
 в)
 за всяка промяна в спецификацията на продукта, подадена до държава-членка до 1 август 2009 г. и за която държавата-членка е уведомила Комисията до 31 декември 2011 г.;
 г)
 за всяка минимална промяна в спецификацията на продукта, подадена до държавата-членка след 1 август 2009 г. и за която държавата-членка е уведомила Комисията до 31 декември 2011 г.
 2. Процедурата, посочена в член 118р от Регламент (ЕО) No 1234/2007, не се прилага към промените в спецификацията, подадени до държава-членка след 1 август 2009 г. и за които държавата-членка е уведомила Комисията до 30 юни 2014 г., когато тези промени имат за цел единствено да приведат в съответствие с член 118в от Регламент (ЕО) No 1234/2007


text:
и с настоящия регламент спецификацията, изпратена до Комисията съгласно член 118т, параграф 2 от Регламент (ЕО) No 1234/2007.
 3. Вината, пуснати на пазара или етикетирани до 31 декември 2010 г., които отговарят на разпоредбите, приложими до 1 август 2009 г., могат да се предлагат на пазара до изчерпване на количествата.“
 24.
 Приложения I—IХ, ХI и ХII се заличават.
 25.
 Добавят се приложения ХVIII и ХIХ в съответствие с текста от приложения I и II към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Същевременно член 1, точка 20 от настоящия регламент относно член 63, параграф 1 от Регламент (ЕО) No 607/2009, както и член 1, точка 21 от настоящия регламент относно член 70б от Регламент (ЕО) No 607/2009 се прилагат от 1 септември 2011 г.
 Информацията, подадена доброволно от компетентните органи на държавите-членки чрез информационните системи, въведени от Комисията, в съответствие с Регламент (ЕО) No 607/2009, изменен с член 1 от настоящия регламент, между 1 юни 2011 г. и датата на влизане в сила на настоящия регламент, се смята за представена в съответствие с Регламент (ЕО) No 607/2009 преди неговото изменение с настоящия регламент.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 12 юли 2011 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 228, 1.9.2009 г., стр. 3.
 (3) ОВ L 193, 24.7.2009 г., стр. 60.
 (4) ОВ L 170, 30.6.2008 г., стр. 1.
 (5) ОВ L 179, 14.7.1999 г., стр. 1.
 (6) ОВ L 148, 6.6.2008 г., стр. 1.
 (7) ОВ L 165, 30.4.2004 г., стр. 1.“
 ПРИЛОЖЕНИЕ I
 „ПРИЛОЖЕНИЕ XVIII
 Достъп до методите и електронните формуляри, посочени в член 70а, параграф 1, буква б)
 Методите и електронните формуляри, посочени в член 70а, параграф 1, буква б), са общодостъпни в електронната база данни „E-Bacchus“, създадена от Комисията, посредством информационните ѝ системи:
 http://ec.europa.eu/agriculture/markets/wine/e-bacchus/“
 ПРИЛОЖЕНИЕ II
 „ПРИЛОЖЕНИЕ XIX
 Практически условия за изпращане и предоставяне на информация, посочени в член 70а, параграф 2
 Органите и лицата, засегнати от настоящия регламент, отправят исканията си за допълнителна информация относно практическите аспекти на достъпа до информационните системи, изпращането и предоставянето на информация до Комисията на адрес:
 Служебен електронен адрес: AGRI-CONTACT-EBACCHUS@ec.europa.eu“


text:
 10.10.2015
 BG
 Официален вестник на Европейския съюз
 L 265/1
 РЕГЛАМЕНТ ЗА ИЗПЪЛНЕНИЕ (ЕС) 2015/1820 НА КОМИСИЯТА
 от 9 октомври 2015 година
 за изменение на Регламент (ЕС) No 37/2010 по отношение на субстанцията „диетиленгликолмоноетилов етер“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) No 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) No 726/2004 на Европейския парламент и на Съвета (1), и по-специално член 14 във връзка с член 17 от него,
 като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
 като има предвид, че:
 (1)
 Съгласно член 17 от Регламент (ЕО) No 470/2009 максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.
 (2)
 Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) No 37/2010 на Комисията (2).
 (3)
 Понастоящем субстанцията диетиленгликолмоноетилов етер е включена в таблицата като разрешена субстанция за всички видове преживни животни и свине. Съгласно съществуващото вписване за диетиленгликолмоноетилов етер за посочените животински видове не се прилагат МДСОК.
 (4)
 В Европейската агенция по лекарствата (наричана по-долу „ЕМА“) постъпи заявление за разширяване на приложното поле на съществуващото вписване за диетиленгликолмоноетилов етер, така че то да включва и домашни птици.
 (5)
 Въз основа на становището на Комитета по лекарствените продукти за ветеринарна употреба EMA препоръча приложното поле на съществуващото вписване относно МДСОК за диетиленгликолмоноетилов етер да бъде разширено, така че да включва и домашни птици.
 (6)
 В съответствие с член 5 от Регламент (ЕО) No 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни.
 (7)
 EMA счете за целесъобразно съществуващите МДСОК за диетиленгликолмоноетилов етер да бъдат прилагани за всички животински видове, отглеждани за производство на храни.
 (8)
 Поради това Регламент (ЕС) No 37/2010 следва да бъде съответно изменен.
 (9)
 Целесъобразно е на заинтересованите страни да се предостави разумен срок за приемане на необходимите мерки за привеждане в съответствие с новите МДСОК.
 (10)
 Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 37/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването


text:
му в Официален вестник на Европейския съюз.
 Той се прилага от 9 декември 2015 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 октомври 2015 година.
 За Комисията
 Председател
 Jean-Claude JUNCKER
 (1) ОВ L 152, 16.6.2009 г., стр. 11.
 (2) Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
 ПРИЛОЖЕНИЕ
 В таблица 1 от приложението към Регламент (ЕС) No 37/2010 вписването за субстанцията диетиленгликолмоноетилов етер се заменя със следното:
 Фармакологичноактивна субстанция
 Маркерно остатъчно вещество
 Животински видове
 МДСОК
 Прицелни тъкани
 Други разпоредби (в съответствие с член 14, параграф 7 от Регламент (ЕО) No 470/2009)
 Терапевтична класификация
 „Диетиленгликол моноетилов етер
 НЕПРИЛОЖИМО
 Всички видове, отглеждани за производство на храни
 Не се изисква МДСОК
 НЕПРИЛОЖИМО
 НЯМА ВПИСВАНЕ
 НЯМА ВПИСВАНЕ“


text:
 6.3.2020
 BG
 Официален вестник на Европейския съюз
 L 69/9
 РЕГЛАМЕНТ ЗА ИЗПЪЛНЕНИЕ (ЕС) 2020/378 НА КОМИСИЯТА
 от 5 март 2020 година
 за разрешаване на употребата на L-левцин като фуражна добавка за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 В съответствие с член 7, параграф 1 от Регламент (ЕО) No 1831/2003 беше подадено заявление за разрешаване на употребата на L-левцин, получен от Escherichia coli NITE BP-02351, като хранителна добавка за употреба във фуражи и във вода за пиене, както и като сензорна добавка за употреба във фуражи за всички видове животни. Заявлението бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на L-левцин, получен от Escherichia coli NITE BP-02351, като фуражна добавка за всички видове животни, която да бъде класифицирана в категорията „хранителни добавки“ (функционална група „аминокиселини, техните соли и аналози“) и в категорията „сензорни добавки“, (функционална група „ароматизиращи вещества“).
 (4)
 В становището си от 2 април 2019 г. (2) Европейският орган за безопасност на храните („Органът“) заключи, че при предложените условия на употреба L-левцин, получен от Escherichia coli NITE BP-02351, не се отразява неблагоприятно върху здравето на животните, безопасността на потребителите, нито върху околната среда. В него също така се посочва, че L-левцин, получен от Escherichia coli NITE BP-02351, може да представлява риск при вдишване за потребителите на добавката. Поради това е необходимо да се вземат съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката.
 (5)
 Органът стигна до заключението, че добавката е подходящ източник на аминокиселината L-левцин за всички видове животни. За да бъде напълно ефикасна за преживни животни, добавката L-левцин трябва да е защитена от разграждане в търбуха. В предишно свое становище Органът изрази опасения във връзка с потенциален хранителен дисбаланс по отношение на аминокиселините, когато те се приемат чрез вода за пиене. Органът обаче не предложи максимално съдържание на L-левцин. Съответно е целесъобразно върху етикета на добавката и на съдържащите я премикси да фигурира предупреждение да се има предвид набавянето на всички незаменими и условно незаменими аминокиселини с хранителния режим, особено в случай на добавяне на L-левцин като аминокиселина чрез вода за пиене.
 (6)
 Що се отнася до употребата на L-левцин като ароматизиращо вещество, Органът посочва, че не е необходимо допълнително доказване на ефикасността при употреба на веществото в препоръчителната доза. Употребата на L-левцин като ароматизиращо вещество не е разрешена във вода за пиене. Малко вероятно е употребата на L-левцин като ароматизиращо вещество в препоръчителната доза да породи опасения


text:
във връзка с набавянето на всички незаменими и условно незаменими аминокиселини с хранителния режим.
 (7)
 Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (8)
 При оценката на L-левцин беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.
 (9)
 Фактът, че употребата на L-левцин като ароматизиращо вещество във вода за пиене не е разрешена, не изключва възможността добавката да се използва в комбинирани фуражи, които се приемат с вода.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешава се употребата на посочения в приложението L-левцин, получен от Escherichia coli NITE BP-02351, като фуражна добавка при храненето на животните в категорията „хранителни добавки“, функционална група „аминокиселини, техните соли и аналози“ и в категорията „сензорни добавки“, функционална група „ароматизиращи вещества“, при спазване на условията, определени в същото приложение.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 март 2020 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) EFSA Journal (Бюлетин на ЕОБХ), 2019; 17(5):5689.
 ПРИЛОЖЕНИЕ
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 mg/kg пълноценен фураж със съдържание на влага 12 %
 Категория: хранителни добавки. Функционална група: „аминокиселини, техните соли и аналози“.
 3c382
 -
 L-левцин
 Състав на добавката:
 Прах с минимално съдържание на L-левцин 98 % (в сухо вещество) и максимално съдържание на вода 1,5 %
 Всички видове животни
 1.
 L-левцин може да се пуска на пазара и да се употребява като добавка, състояща се от препарат.
 2.
 Добавката може да се приема и чрез вода за пиене.
 3.
 В упътването за употреба на добавката и премикса се посочват условията на съхранение, устойчивостта при топлинна обработка и устойчивостта във вода за пиене.
 4.
 За ползвателите на добавката и премиксите операторите в сектора на фуражите установяват процедури за безопасна работа и организационни мерки за преодоляване на потенциалните рискове при вдишване. Когато тези рискове не могат да бъдат отстранени или сведени до минимум чрез споменатите процедури и мерки, при употребата на добавката и премиксите се използват лични предпазни средства, включително предпазна дихателна маска.
 5.
 Съдържанието на ендотоксини и потенциалът за запрашване на добавката трябва да гарантират максимална експозиция на ендотоксини от 1600 IU ендотоксини/m3 въздух (2).
 6.
 Задължително обозначаване: „При добавянето на L-левцин, по-специално чрез вода за пиене, трябва да се вземат предвид всички незаменими


text:
и условно заменими аминокиселини, за да се избегне дисбаланс.“
 26.3.2030 г.
 Характеристика на активното вещество:
 L-левцин, произведен чрез ферментация с Escherichia coli NITE BP-02351.
 Химична формула: C6H13NO2
 CAS номер: 61-90-5
 Метод за анализ
 (1):
 За определяне на L-левцин във фуражната добавка:
 —
 „Монография за L-левцин“ (компендиум Food Chemical Codex).
 За количествено определяне на L-левцин във фуражната добавка:
 —
 йонообменна хроматография със следколонна дериватизация и оптично детектиране (IEC-VIS/FLD)
 За количественото определяне на левцин в премикси:
 —
 йонообменна хроматография със следколонна дериватизация и оптично детектиране (IEC-VIS/FLD) или
 —
 йонообменна хроматография, съчетана със следколонна дериватизация и фотометрично детектиране (IEC-VIS) — Регламент (ЕО) No 152/2009 на Комисията
 За количественото определяне на L-левцин в комбинираните фуражи и фуражните суровини:
 —
 йонообменна хроматография, съчетана със следколонна дериватизация и фотометрично детектиране (IEC-VIS) — Регламент (ЕО) No 152/2009 на Комисията
 За количественото определяне на левцин във вода:
 —
 йонообменна хроматография със следколонна дериватизация и фотометрично детектиране (IEC-VIS).
 Категория: „сензорни добавки“. Функционална група: „ароматизиращи вещества“.
 3c382
 -
 L-левцин
 Състав на добавката:
 Прах с минимално съдържание на L-левцин 98 % (в сухо вещество) и максимално съдържание на вода 1,5 %
 Всички видове животни
 -
 -
 -
 1.
 L-левцин може да се пуска на пазара и да се употребява като добавка, състояща се от препарат.
 2.
 Добавката се смесва с фуража под формата на премикс.
 3.
 В упътването за употреба на добавката и премикса се посочват условията на съхранение и устойчивостта при топлинна обработка.
 4.
 Върху етикета на добавката се посочва следното:
 „Препоръчително максимално съдържание на активното вещество в пълноценен фураж със съдържание на влага 12 %: 25 mg/kg“.
 5.
 Функционалната група, идентификационният номер, наименованието и добавеното количество на активното вещество се посочват върху етикетите на премиксите, ако съдържанието на активното вещество в пълноценен фураж със съдържание на влага 12 % превишава следната стойност: 25 mg/kg.
 6.
 За ползвателите на добавката и премиксите операторите в сектора на фуражите установяват процедури за безопасна работа и организационни мерки за преодоляване на потенциалните рискове при вдишване. Когато тези рискове не могат да бъдат отстранени или сведени до минимум чрез споменатите процедури и мерки, при употребата на добавката и премиксите се използват лични предпазни средства, включително предпазна дихателна маска.
 7.
 Съдържанието на ендотоксини и потенциалът за запрашване на добавката трябва да гарантират максимална експозиция на ендотоксини от 1600 IU ендотоксини/m3 въздух (2).
 26.3.2030 г.
 Характеристика на активното вещество:
 L-левцин, произведен чрез ферментация с Escherichia coli NITE BP-02351.
 Химична формула: C6H13NO2
 CAS номер: 61-90-5
 FLAVIS No 17.012
 Метод за анализ
 (1):
 За определяне на L-левцин във фуражната добавка:
 —
 „Монография за L-левцин“ (компендиум Food Chemical Codex).
 За количествено определяне на L-левцин във фуражната добавка:
 —
 йонообменна хроматография със следколонна дериватизация и оптично откриване (IEC-VIS/FLD)
 За количественото определяне на левцин в премикси:
 —
 йонообменна хроматография със следколонна дериватизация и оптично откриване (IEC-VIS/FLD) или
 —
 йонообменна хроматография, съчетана със следколонна дериватизация и фотометрично детектиране (IEC-VIS) — Регламент (ЕО) No 152/2009 на Комисията
 (1) Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.
 (2) Експозицията е изчислена въз основа на нивото


text:
 9.8.2012
 BG
 Официален вестник на Европейския съюз
 L 212/13
 РЕГЛАМЕНТ ЗА ИЗПЪЛНЕНИЕ (ЕС) No 723/2012 НА КОМИСИЯТА
 от 8 август 2012 година
 за признаване на традиционно наименование, предвидено в Регламент (ЕО) No 1234/2007 на Съвета [Cream - TDT-US-N0017]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 118ф, параграф 2 във връзка с член 4 от него,
 като има предвид, че:
 (1)
 Две представителни професионални организации, установени в Съединените американски щати — „WineAmerica“ и „California Export Association“, подадоха заявление до Комисията, получено на 22 юни 2010 г., за защита на традиционното наименование „Cream“ във връзка с лозаро-винарски продукти от категория „3. Ликьорни вина“, посочени в приложение ХIб към Регламент (ЕО) No 1234/2007, носещи наименование за произход, посочено в приложение V към Споразумението между Европейската общност и Съединените американски щати относно търговията с вина, одобрено с Решение 2006/232/ЕО на Съвета (2).
 (2)
 В съответствие с член 33 от Регламент (ЕО) No 607/2009 на Комисията от 14 юли 2009 г. за определяне на някои подробни правила за прилагането на Регламент (ЕО) No 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (3), заявлението бе публикувано в Официален вестник на Европейския съюз
 (4). Не бе подадено възражение в рамките на два месеца от датата на публикуването.
 (3)
 Заявлението за защита на традиционното наименование „Cream“, което се отнася до американските вина, отговаря на условията, посочени в член 118ф, параграф 1 от Регламент (ЕО) No 1234/2007 и в членове 31 и 35 от Регламент (ЕО) No 607/2009. Заявлението за защита следва да бъде прието и традиционното наименование „Cream“ трябва следователно да бъде вписано в електронната база данни „E-Bacchus“ за вина, произведени от членовете на двете представителни професионални организации, внесли заявлението.
 (4)
 Съгласно член 30, параграф 2 от Регламент (ЕО) No 607/2009 се изисква Комисията да оповестява информация относно представителната търговска организация и нейните членове. Тази информация следва да бъде направена публично достояние в електронната база данни „E-Bacchus“.
 (5)
 Мярката, предвидена в настоящия регламент, е в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Заявлението за защита на традиционното наименование „Cream“ се приема за американски лозаро-винарски продукти от категория „3. Ликьорни вина“, посочени в приложение ХIб към Регламент (ЕО) No 1234/2007. Терминът „Cream“ се включва в електронната база данни „E-Bacchus“, както е посочено в приложението към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 август 2012 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 87, 24.3.2006 г., стр. 1.


text:
(3) ОВ L 193, 24.7.2009 г., стр. 60.
 (4) ОВ C 276, 13.10.2010 г., стр. 6.
 ПРИЛОЖЕНИЕ
 Защитено традиционно наименование
 —
 Cream
 Език, посочен в член 31, параграф 1 от Регламент (ЕО) No 607/2009
 —
 Английски
 Категория или категории лозаро-винарски продукти, за които се отнася защитата (приложение XIб към Регламент (ЕО) No 1234/2007)
 — 3.
 Ликьорни вина
 Списък на съответните защитени наименования за произход или географски указания
 —
 Наименования за произход, както са посочени в приложение V към Споразумението между Европейската общност и Съединените американски щати относно търговията с вина
 Препратка към приложимите правила в държавата членка или третата държава
 —
 Резолюция на „WineAmerica“ във връзка с определенията по отношение на производството на вина за Европейската общност, приета на 24 март 2009 г.;
 —
 Решение на „California Wine Export Program“, прието на 7 май 2009 г.
 Резюме на определението или условията за използване
 —
 „Cream“ означава вид сладко вино от САЩ, подсилено с алкохол. Виното трябва да е с цвят между бледожълто и светъл кехлибар, силно и сладко на вкус и да притежава характерния винено-плодов аромат. Вината могат да имат характеристики на умерено отлежаване, с нотки на зрялост. Виното може да е смес от няколко реколти и обикновено притежава сладко-винени нюанси. За отлежаването се използват различни видове съдове. Подсилването с алкохол трябва да става с гроздова ракия.
 Име на държавата или държавите на произход
 —
 Съединени американски щати
 Списъкът на членовете на представителната търговска организация, установени в третата държава, които имат право да използват защитеното традиционно наименование, е достъпен на адрес:
 http://ec.europa.eu/agriculture/markets/wine/e-bacchus/


text:
 26.8.2020
 BG
 Официален вестник на Европейския съюз
 L 277/6
 РЕГЛАМЕНТ ЗА ИЗПЪЛНЕНИЕ (ЕС) 2020/1217 НА КОМИСИЯТА
 от 25 август 2020 година
 относно дерогация от Регламент за изпълнение (ЕС) 2019/2072 по отношение на въвеждането в Съюза на естествено или изкуствено получени миниатюрни форми на растения за засаждане от родовете Chamaecyparis Spach, Juniperus L. и от някои видове от рода Pinus L. с произход от Япония и за отмяна на Решение 2002/887/ЕО
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) No 228/2013, (ЕС) No 652/2014 и (ЕС) No 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 30, параграф 1, член 40, параграф 1 и член 41, параграф 1 от него,
 като има предвид, че:
 (1)
 Регламент (ЕС) 2016/2031 отмени и замени Директива 2000/29/ЕО на Съвета (2), а с Регламент за изпълнение (ЕС) 2019/2072 на Комисията (3) бяха заменени приложения I—V към посочената директива.
 (2)
 Член 7 във връзка с точка 1 от приложение VI към Регламент за изпълнение (ЕС) 2019/2072 забранява въвеждането в Съюза на растения за засаждане от родовете Chamaecyparis Spach, Juniperus L. и Pinus L., различни от плодове и семена. По-рано съответната забрана се съдържаше в член 4, параграф 1 във връзка с част А, точка 1 от приложение III към Директива 2000/29/ЕО.
 (3)
 С Решение 2002/887/ЕО на Комисията (4) на държавите членки беше разрешено да предоставят дерогации от член 4, параграф 1 от Директива 2000/29/ЕО по отношение на забраните, посочени в част А, точка 1 от приложение III към посочената директива, за естествено или изкуствено получени миниатюрни форми на растения за засаждане от родовете Chamaecyparis Spach, Juniperus L. и някои видове от рода Pinus L., различни от плодове и семена и с произход от Япония.
 (4)
 На 3 август 2017 г. Япония подаде искане за разширяване на посоченото разрешение и до естествено или изкуствено получени миниатюрни форми на растения от бонзай от черен бор (Pinus thunbergii Parl.) и предостави техническа информация в подкрепа на това искане.
 (5)
 През май 2019 г. Европейският орган за безопасност на храните (ЕОБХ) представи научно становище с оценка на фитосанитарните рискове във връзка с бонзай от черен бор, внесен от Япония (5). Това научно становище се основава на наличната научна и техническа информация, предоставена от Япония, и съдържа заключение относно вероятността за незасегнатост от вредители по отношение на вредителите, които могат да бъдат свързани с посочената стока, ако са изпълнени определени условия.
 (6)
 Някои от въпросните вредители все още не са включени в списък като карантинни вредители от значение за Съюза, но могат да изпълнят критериите за включване като такива, поради което следва да бъдат обект на временните мерки, посочени в член 30, параграф 1 от Регламент (ЕС) 2016/2031. Въз основа на научното становище на ЕОБХ условията за внос на растения бонзай от


text:
Pinus thunbergii Parl. от Япония, с които се гарантира определено ниво на незасегнатост от вредители, се считат за приемливи и следва да се предостави дерогация за тяхното въвеждане в Съюза за първоначален период до 31 декември 2023 г. с цел да се даде възможност за преразглеждане на тези мерки.
 (7)
 През октомври 2019 г. Япония подаде и искане за удължаване на дерогацията, предоставена с Решение 2002/887/ЕО за Chamaecyparis Spach, Juniperus L. и някои видове от рода Pinus L. Обстоятелствата, с които е мотивирано предоставянето на дерогацията съгласно Решение 2002/887/ЕО, продължават да бъдат валидни, а фитосанитарните рискове от въвеждането на посочените стоки остават ниски. Тъй като няма нова информация, даваща основание за преразглеждане на конкретните условия, следва да се предостави удължаване на дерогацията. Списъкът на вредителите, които са източник на опасения по отношение на Pinus sp., следва да бъде актуализиран, за да се обхванат неотдавнашните промени в таксономията и новата научна информация от научното становище на ЕОБХ.
 (8)
 Посочената дерогация следва да бъде обект на същите изисквания като определените в Решение 2002/887/ЕО. Тези изисквания следва да се прилагат, без да се засяга Регламент за изпълнение (ЕС) 2019/2072 и по-специално изискванията, определени в точка 30 от приложение VII към посочения регламент по отношение на въвеждането в Съюза на естествено или изкуствено получени миниатюрни форми на растения за засаждане, различни от семена.
 (9)
 Тъй като Директива 2000/29/ЕО е отменена и заменена с Регламент (ЕС) 2016/2031, от съображения за яснота и правна последователност Решение 2002/887/ЕО следва да бъде отменено и заменено от настоящия регламент.
 (10)
 Дерогацията, предвидена в настоящия регламент, следва да се прилага до 31 декември 2023 г. с цел да се даде възможност за нейното преразглеждане.
 (11)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Определение
 За целите на настоящия регламент „посочените растения“ означава естествено или изкуствено получени миниатюрни форми на растения за засаждане от следните видове:
 —
 Chamaecyparis sp. Spach,
 —
 Juniperus sp. L.,
 —
 Pinus parviflora Sieb. & Zucc. (Pinus pentaphylla Mayr),
 —
 Pinus thunbergii Parl.,
 —
 Pinus parviflora Sieb. & Zucc., присадени върху подложка от друг вид Pinus, с произход от Япония, и
 —
 Pinus thunbergii Parl., присадени върху подложка от друг вид от рода Pinus, с произход от Япония.
 Член 2
 Дерогация от забраната за въвеждане в Съюза на посочените растения
 Чрез дерогация от член 7 и точка 1 от приложение VI към Регламент за изпълнение (ЕС) 2019/2072 се разрешава въвеждането в Съюза на посочените растения, когато отговарят на условията, посочени в приложението към настоящия регламент.
 Член 3
 Периоди на прилагане на дерогацията
 Дерогацията, предвидена в член 2, се прилага за посочените растения, внесени в Съюза, през следните периоди:
 а)
 Chamaecyparis: от 1 октомври 2020 г. до 31 декември 2023 г.;
 б)
 Juniperus: 1 ноември до 31 март на всяка година до 31 декември 2023 г.;
 в)
 Pinus L.: от 1 октомври 2020 г. до 31 декември 2023 г.
 Член 4
 Отмяна на Решение 2002/887/ЕО
 Решение 2002/887/ЕО се отменя.
 Член 5
 Влизане


text:
в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 август 2020 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
 (3) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
 (4) Решение 2002/887/ЕО на Комисията от 8 ноември 2002 г. за разрешаване на дерогации от някои разпоредби на Директива 2000/29/ЕО на Съвета за растенията от Chamaecyparis Spach, Juniperus L. и Pinus L., произхождащи от Япония, чийто растеж е естествено или изкуствено потиснат (ОВ L 309, 12.11.2002 г., стр. 8).
 (5) Група на ЕОБХ по растително здраве, 2019 г. Научно становище относно оценката на риска на стоката бонзай от черен бор (Pinus
 thunbergii Parl.) от Япония. EFSA Journal (Бюлетин на ЕОБХ) 2019;17(5):5667, 184 стр., https://doi.org/10.2903/j.efsa.2019.5667.
 ПРИЛОЖЕНИЕ
 Условия за въвеждане в Съюза на посочените растения в съответствие с член 2
 1.
 Когато посочените растения са Pinus parviflora Sieb. & Zucc. или Pinus thunbergii Parl., присадени върху подложка от друг вид Pinus, подложката не трябва да има издънки.
 2.
 Общият брой на внесените посочени растения не надвишава количествата, които са определени за всяка година и за които са уведомени Комисията и другите държави членки от държавата членка — вносител, като се вземат предвид наличните съоръжения за задържане или карантинни пунктове.
 3.
 Преди да бъдат изнесени в Съюза, посочените растения са били отглеждани, държани и подготвяни в продължение на най-малко две последователни години в официално регистрирани разсадници, които са обект на режим на контрол от страна на Националната организация за растителна защита (NPPO) на Япония. Ежегодните списъци на официално регистрираните разсадници се предоставят на разположение на Комисията най-късно до 31 октомври на всяка година. В тези списъци се включва броят на растенията, отглеждани във всеки един разсадник, доколкото за тях се счита, че са подходящи за въвеждане в Съюза в съответствие с настоящия регламент.
 4.
 В случай на растения от рода Juniperus, растенията от родовете Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. и Pyrus L., които са били отглеждани през последните две години преди вноса в разсадниците за естествено или изкуствено получени миниатюрни форми на растения, посочени в точка 3, и в непосредствена близост до тях, трябва официално да са били проверявани поне шест пъти годишно на подходящи интервали от време за наличие на вредителите — източник


text:
на опасения. В случай на растения от родоветеChamaecyparis и Pinus растенията от рода Chamaecyparis Spach и от рода Pinus L., които са били отглеждани в тези разсадници за естествено или изкуствено получени миниатюрни форми на растения и в непосредствена близост до тях, трябва официално да са били проверявани поне шест пъти годишно на подходящи интервали от време за наличие на вредителите — източник на опасения.
 Вредителите — източник на опасения, са:
 а)
 за растенията от рода Juniperus:
 i)
 Aschistonyx eppoi Inouye,
 ii)
 Gymnosporangium asiaticum Miyabe ex Yamada и G. yamadae Miyabe ex Yamada,
 iii)
 Oligonychus perditus Pritchard et Baker,
 iv)
 Popillia japonica Newman,
 v)
 всеки друг карантинен вредител или вредител, който подлежи на мерките, посочени в член 30 от Регламент (ЕС) 2016/2031, и за който не е известно да се среща в Съюза;
 б)
 за растенията от рода Chamaecyparis:
 i)
 Popillia japonica Newman,
 ii)
 всеки друг карантинен вредител или вредител, който подлежи на мерките, посочени в член 30 от Регламент (ЕС) 2016/2031, и за който не е известно да се среща в Съюза;
 в)
 за растения от вида Pinus parviflora Sieb. & Zucc. (Pinus pentaphylla Mayr):
 i)
 Bursaphelenchus xylophilus (Steiner and Bührer) Nickle et al.,
 ii)
 Coleosporium paederiae Dietel ex Hirats. f.,
 iii)
 Crisicoccus pini (Kuwana),
 iv)
 Cronartium kurilense (Dietel) Y. Ono
 v)
 Cronartium
 quercuum (Berk.) Miyabe ex Shirai,
 vi)
 Dendrolimus sibiricus Chetverikov,
 vii)
 Dendrolimus spectabilis (Butler),
 viii)
 Dendrolimus superans Butler
 ix)
 Monochamus spp. (неевропейски популации),
 x)
 Pissodes nitidus Roelofs,
 xi)
 Popillia japonica Newman,
 xii)
 Pseudocercospora pini‐densiflorae (Hori & Nambu) Deighton,
 xiii)
 Thecodiplosis japonensis Uchida & Inouye,
 xiv)
 всеки друг карантинен вредител или вредител, който подлежи на мерките, посочени в член 30 от Регламент (ЕС) 2016/2031, и за който не е известно да се среща в Съюза;
 г)
 за растения от вида Pinus thunbergii Parl:
 i)
 Bursaphelenchus xylophilus (Steiner and Bührer) Nickle et al.,
 ii)
 Coleosporium asterum (Dietel) Sydow & P.Sydow,
 iii)
 Coleosporium phellodendri Komarov,
 iv)
 Crisicoccus pini (Kuwana),
 v)
 Cronartium orientale Kaneko,
 vi)
 Dendrolimus sibiricus Chetverikov,
 vii)
 Dendrolimus spectabilis (Butler),
 viii)
 Dendrolimus superans Butler
 ix)
 Dothistroma septosporum (Dorogin) Morelet,
 x)
 Fusarium circinatum Nirenberg & O’Donnell,
 xi)
 Monochamus spp. (неевропейски популации),
 xii)
 Pissodes nitidus Roelofs,
 xiii)
 Popillia japonica Newman,
 xiv)
 Pseudocercospora pini‐densiflorae (Hori & Nambu) Deighton,
 xv)
 Sirex nitobei Mats.,
 xvi)
 Thecodiplosis japonensis Uchida & Inouye,
 xvii)
 Urocerus japonicus (F. Sm.),
 xviii)
 всеки друг карантинен вредител или вредител, който подлежи на мерките, посочени в член 30 от Регламент (ЕС) 2016/2031, и за който не е известно да се среща в Съюза.
 5.
 За посочените растения при тези проверки трябва да е установено, че са свободни от вредителите — източник на опасения, посочени в букви а) — г). Нападнатите от вредители растения се отстраняват от NPPO или от компетентните национални органи или професионални оператори под надзора на NPPO на Япония. Останалите посочени растения се третират ефективно и се държат за подходящ период от време, като се проверяват, за да се гарантира, че са свободни от такива вредители.
 Откриването на посочените в точка 4 вредители — източник на опасения, по време на


text:
извършваните съгласно точка 4 проверки е обект на официално документиране, като документите се предоставят на разположение на Комисията при поискване. Откриването на който и да било от вредителите — източник на опасения, лишава разсадника от статута на официално регистриран разсадник. Комисията се информира незабавно за това. В такъв случай регистрацията може да бъде подновена единствено и най-рано през следващата година.
 6.
 Най-малко през периода от две последователни години, посочен в точка 3, посочените растения, предназначени за износ за Съюза:
 а)
 се отглеждат в саксии, поставени или върху рафтове, разположени най-малко на 50 cm от земята, или върху бетонова настилка, през която не могат да преминат нематоди и която е добре поддържана и чиста от отпадъци; и
 б)
 при проверките, посочени в точка 4, за тях се установява, че са свободни от вредители — източник на опасения; и
 в)
 ако принадлежат към рода Pinus L. и ако присаждането е върху подложка от вид от рода Pinus, различен от Pinus parviflora Sieb. & Zucc. или Pinus thunbergii Parl., използваната подложка произхожда от източници, които са официално одобрени като здрав материал; и
 г)
 се идентифицират с маркировка или код за проследяване, които са единствени за всяко отделно растение, съобщават се на NPPO на Япония и позволяват да се идентифицират официално регистрираният разсадник и годината на засаждане в саксия.
 7.
 Посочените растения са били проследими от момента, в който са напуснали разсадника, до момента, в който са натоварени за износ, чрез пломбирането на транспортните средства или чрез други подходящи мерки.
 8.
 Посочените растения и полепналата по тях или свързана с тях растежна среда („материалът“) се придружават от фитосанитарен сертификат, издаден от NPPO на Япония, удостоверяващ съответствието с изискванията, посочени в точки 1—7 от настоящия регламент за изпълнение и в точка 30 от приложение VII към Регламент (ЕС) 2019/2072.
 В сертификата се посочват:
 а)
 наименованието(ията) на официално регистрирания(те) разсадник(ци);
 б)
 маркиpовките или кодовете за проследяване, посочени в точка 6, буква г), доколкото те позволяват да се идентифицират регистрираният разсадник и годината на засаждане в саксии;
 в)
 спецификацията на последното третиране, приложено преди изпращането;
 г)
 в частта „Допълнителна декларация“ — изявлението „Настоящата пратка отговаря на условията, определени в Регламент за изпълнение (ЕС) 2020/1217 на Комисията“.
 9.
 Операторът, отговарящ за пратката, попълва и подава съответната част от единния здравен документ за въвеждане (ЕЗДВ) в IMSOC, като посочва най-малко следната информация относно всяка пратка с посочените растения:
 а)
 вида на материала,
 б)
 количеството на материала,
 в)
 декларираната дата на внос,
 г)
 официално одобреното място, където посочените растения ще бъдат държани по време на задържането след въвеждане, посочено в точка 10.
 Държавите членки информират официално вносителите преди въвеждането за условията, определени в точки 1—12.
 10.
 Преди материалът да бъде освободен, той подлежи на официално задържане след въвеждане в съоръжение за задържане или в карантинен пункт:
 а)
 в случая на растения от родовете Pinus и Chamaecyparis — за период от не по-малко от три месеца на активен растеж; и
 б)
 в случая на растения от рода Juniperus — за периода от 1 април до 30 юни на всяка година.
 По


text:
време на периода на задържане след въвеждането за материала трябва също да бъде установено, че е свободен от вредителите — източник на опасения, изброени в точка 4. Компетентният орган или професионалните оператори специално следят за това за всяко растение да се запазят маркировката или кодът за проследяване, посочени в точка 6, буква г).
 11.
 Всяка партида, съдържаща материал, за който по време на периода на задържане след въвеждането, посочен в точка 10, не е установено, че е свободен от вредителите — източник на опасения, се унищожава незабавно от компетентния орган или от професионалния оператор под официалния надзор на компетентния орган.
 12.
 Държавите членки уведомяват Комисията и останалите държави членки за всяко заразяване с вредителите — източник на опасения, което е потвърдено по време на периода на задържане след въвеждане, посочен в точка 10. В такива случаи съответният разсадник в Япония губи статута си на официален регистриран разсадник. Комисията незабавно информира Япония за това.


text:
 6.5.2014
 BG
 Официален вестник на Европейския съюз
 L 133/33
 РЕГЛАМЕНТ ЗА ИЗПЪЛНЕНИЕ (ЕС) No 456/2014 НА КОМИСИЯТА
 от 29 април 2014 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 Регламент (ЕИО) No 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
 (3)
 Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
 (4)
 Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) No 2913/92 на Съвета (2). Този период следва да бъде определен на три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) No 2913/92 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 април 2014 година.
 За Комисията,
 от името на председателя,
 Algirdas ŠEMETA
 Член на Комисията
 (1) ОВ L 256, 7.9.1987 г., стр. 1.
 (2) Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
 ПРИЛОЖЕНИЕ
 Описание на стоките
 Класиране
 (код по КН)
 Основания
 (1)
 (2)
 (3)
 Изделие (т.нар. „комплект електрически контакт с радиоуправление“) в пакет, състоящ се от два дистанционно управляеми електрически превключвателя и дистанционно управление.
 Всеки превключвател с дистанционно управление е в отделен корпус и се състои от щепсел, контакт, програмен бутон, превключвател и радиоприемник, и е


text:
проектиран за напрежение 230 V и максимален ток 10 A.
 Програмният бутон се използва за идентификация между превключвателя и дистанционното управление. Програмният бутон може да се използва и като ръчен превключвател.
 Дистанционното управление работи с честотен обхват на предаване 433,05 — 434,79 MHz на разстояние приблизително 30 m и управлява независимо един от друг и двата превключвателя.
 Изделието се използва за включване и изключване с помощта на дистанционното управление на устройства, свързани към контактите.
 8536 50 80
 Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8536, 8536 50 и 8536 50 80.
 Дистанционното управление управлява превключвателите независимо един от друг. Поради това изделието не може да се счита за функционална единица по смисъла на забележка 4 към раздел XVI, тъй като отделните компоненти не допринасят заедно за изпълнението на ясно определена функция.
 С оглед на обективните му характеристики функцията на изделието е да включва и изключва — с помощта на дистанционно управление — устройства, свързани към контактите. Следователно се изключва класиране в позиция 8526 като апарат за радиотелеуправление.
 Тъй като изделието се използва като превключвател с дистанционно управление, щепселът и контактът се считат за неделими компоненти, необходими за неговата работа. Следователно се изключва класиране в подпозиция 8536 69 90 като щепсели и контакти.
 Поради това изделието се класира в код по КН 8536 50 80 като други прекъсвачи, превключватели и разединители за работа при напрежение, по-голямо от 60 V.


text:
 17.4.2014
 BG
 Официален вестник на Европейския съюз
 L 115/17
 РЕГЛАМЕНТ ЗА ИЗПЪЛНЕНИЕ (ЕС) No 392/2014 НА СЪВЕТА
 от 14 април 2014 година
 за прекратяване на частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват е разширен и върху вноса на същия продукт, изпращан от Канада, деклариран или не с произход от Канада
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално член 11, параграф 3 и член 13, параграф 4 от него,
 като взе предвид предложението на Европейската комисия, представено след консултация с Консултативния комитет,
 като има предвид, че:
 1. ПРОЦЕДУРА
 1.1. ДЕЙСТВАЩИ МЕРКИ
 (1)
 С Регламент (ЕО) No 599/2009 (2) Съветът наложи окончателно антидъмпингово мито върху вноса на моноалкилни естери на мастни киселини и/или парафинови газьоли, получени посредством синтез и/или хидрообработка от неизкопаем източник, познати с общото наименование „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка от неизкопаем източник („продукта, подлежащ на преразглеждане“, или „биодизел“), класирани понастоящем в кодове по КН ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 и ex 3826 00 90, с произход от Съединените американски щати („действащите мерки“).
 (2)
 Вследствие на проведеното разследване във връзка със заобикаляне на мерките с Регламент за изпълнение (ЕС) No 444/2011 на Съвета (3) обхватът на окончателното антидъмпингово мито върху вноса на биодизел с произход от Съединените американски щати беше разширен и върху вноса на биодизел, изпращан от Канада, деклариран или не с произход от Канада („действащите мерки с разширен обхват“).
 1.2. ИСКАНЕ ЗА ПРЕРАЗГЛЕЖДАНЕ
 (3)
 Ocean Nutrition Canada („заявителят“) — производител износител от Канада, подаде искане за частично междинно преразглеждане („искането за преразглеждане“) съгласно член 11, параграф 3 и член 13, параграф 4 от Регламент (ЕС) No 1225/2009 („основния регламент“).
 (4)
 Обхватът на искането за преразглеждане бе ограничен до проучване на възможността заявителят да бъде освободен от действието на действащите мерки с разширен обхват.
 (5)
 В искането си заявителят изтъкна, че действително произвежда биодизел и е в състояние да произведе цялото изпратено за Съюза количество биодизел от началото на разследвания период в рамките на разследването във връзка със заобикаляне на действащите мерки, довело до налагането на действащите мерки с разширен обхват.
 (6)
 Разследваният период, който бе взет предвид при разследването във връзка със заобикаляне на мерките, обхваща периода от 1 април 2009 г. до 30 юни 2010 г. („първоначално разследвания период“). Разследваният период в рамките на настоящото разследване обхвана периода от 1 април 2012 г. до 31 март 2013 г. („разследвания период“).
 (7)
 Заявителят представи prima facie доказателства, че е


text:
установен като производител на биодизел в Канада много преди налагането на действащите мерки. Освен това заявителят твърди, че не е свързан с производители на биодизел в Съединените американски щати.
 1.3. ЗАПОЧВАНЕ НА ЧАСТИЧНО МЕЖДИННО ПРЕРАЗГЛЕЖДАНЕ
 (8)
 След като се допита до Консултативния комитет и установи, че искането за преразглеждане съдържа достатъчно prima facie доказателства, които обосновават започването на частично междинно преразглеждане, с известие, публикувано в Официален вестник на Европейския съюз на 30 април 2013 г. („известието за започване на процедура“) (4), Комисията обяви, че започва частично междинно преразглеждане в съответствие с член 11, параграф 3 и член 13, параграф 4 от основния регламент, което се ограничава до проучване на възможността заявителят да бъде освободен от действието на действащите мерки с разширен обхват.
 1.4. ЗАИНТЕРЕСОВАНИ СТРАНИ
 (9)
 Комисията официално уведоми заявителя и представителите на Канада за започването на частичното междинно преразглеждане. На заинтересованите страни беше предоставена възможност да изложат становищата си в писмен вид и да поискат да бъдат изслушани в срока, посочен в известието за започване на процедура. Отзова се единствено заявителят. Не беше поискано изслушване.
 (10)
 Комисията получи представените от заявителя отговори на въпросника, които бяха проверени на място в помещенията на заявителя в Канада.
 2. КОНСТАТАЦИИ ОТ РАЗСЛЕДВАНЕТО И ПРЕКРАТЯВАНЕ НА ПРЕРАЗГЛЕЖДАНЕТО
 (11)
 При разследването беше установено, че заявителят действително е производител на биодизел и не е свързан с производители на биодизел в Съединените американски щати.
 (12)
 Вследствие на констатациите от направените проверки на място в помещенията на дружеството в Канада от заявителя бе поискано да представи допълнителна информация, с която да докаже, че производственият му капацитет е достатъчен, за да осигури обема на реализираните от заявителя продажби през разследвания период.
 (13)
 Въпреки неколкократното удължаване на срока заявителят не представи исканата информация на Комисията.
 (14)
 Освен това при разследването беше установено, че след влизането в сила на действащите мерки с разширен обхват заявителят може да е изнасял разглеждания продукт за Съюза с код по КН, за който посочените мерки не се прилагат. Комисията прикани заявителя да обоснове използването на този код по КН. Заявителят обаче не представи никаква информация или други доказателства, които да свидетелстват, че този износ е следвало да бъде включен в обхвата на кода по КН, за който действащите мерки с разширен обхват не се прилагат.
 (15)
 Въз основа на гореизложеното се счита, че заявителят не е успял да докаже, че е в състояние да произведе цялото изпратено за Съюза количество биодизел от началото на първоначално разследвания период. Освен че не представи поисканата от Комисията информация, заявителят не представи никакви други доказателства, които да сочат, че не е участвал в практики за заобикаляне на мерките. По тази причина разследването в рамките на преразглеждането следва да бъде прекратено, без заявителят да бъде освободен от действието на действащите мерки с разширен обхват.
 (16)
 Заинтересованите страни бяха информирани за намерението разследването в рамките на преразглеждането да бъде прекратено и им беше предоставена възможност да изразят становища. Не бяха получени становища, които да променят решението за прекратяване на разследването в рамките на преразглеждането.
 (17)
 Поради това се прави заклюението,


text:
че частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват е разширен и върху вноса на биодизел, изпращан от Канада, деклариран или не с произход от Канада, следва да бъде прекратено, без да се изменят действащите мерки с разширен обхват,
 ПРИЕ НАСТОЯЩИЯ РЕГЛАМЕНТ:
 Член 1
 Частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват беше разширен с Регламент (ЕС) No 444/2011 и върху вноса на биодизел, изпращан от Канада, деклариран или не с произход от Канада, започнато в съответствие с член 11, параграф 3 и член 13, параграф 4 от Регламент (ЕО) No 1225/2009, се прекратява без изменение на действащите мерки с разширен обхват.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 14 април 2014 година.
 За Съвета
 Председател
 A. TSAFTARIS
 (1) ОВ L 343, 22.12.2009 г., стр. 51.
 (2) Регламент (ЕО) No 599/2009 на Съвета от 7 юли 2009 година за налагане на окончателно антидъмпингово мито и окончателно събиране на временното мито, наложено върху вноса на биодизел с произход от Съединените американски щати (ОВ L 179, 10.7.2009 г., стр. 26).
 (3) ОВ L 122, 11.5.2011 г., стр. 12.
 (4) ОВ C 124, 30.4.2013 г., стр. 7.


text:
 17.8.2021
 BG
 Официален вестник на Европейския съюз
 L 294/5
 РЕГЛАМЕНТ ЗА ИЗПЪЛНЕНИЕ (ЕС) 2021/1368 НА КОМИСИЯТА
 от 6 август 2021 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) No 952/2013. Този срок следва да бъде три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) No 952/2013 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 август 2021 година.
 За Комисията
 Gerassimos THOMAS
 Генерален директор
 Генерална дирекция „Данъчно облагане и митнически съюз“
 (1) ОВ L 269, 10.10.2013 г., стр. 1.
 (2) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 ПРИЛОЖЕНИЕ
 Описание на стоките
 Класиране
 (код по КН)
 Основания
 1
 2
 3
 Изделие (т.нар. леща за захващане към снимачен апарат), което се състои от изработена от стъкло леща, вградена в пластмасово приспособление за монтиране


text:
чрез „захващане“.
 Изделието е проектирано за използване с еднолещови снимачни апарати, вградени в смартфони, таблети и други подобни устройства.
 Когато изделието е монтирано върху лещата на снимачния апарат посредством „приспособлението за захващане“, то осигурява по-широко поле на видимост.
 Вж. изображението (*1).
 9002 11 00
 Класирането се определя от общи правила 1 и 6 за тълкуване на Комбинираната номенклатура и от текста на кодове по КН 9002 и 9002 11 00 .
 Поради обективните си характеристики (наличие на приспособление за захващане, служещо за прикрепяне към лещата на еднолещов снимачен апарат), изделието е предназначено да се използва с оптичен инструмент (снимачен апарат) като система от лещи, която се насочва към обект и предава неговото изображение. Следователно изделието е обектив по смисъла на позиция 9002 (вж. също Обяснителните бележки към Хармонизираната система за позиция 9002 , трети параграф).
 Описанието по код по КН 9002 11 00 обхваща обективите за снимачни апарати, без да посочва конкретен вид снимачен апарат, и не изключва обективите за снимачни апарати, вградени в други изделия, които сами по себе си не са класирани като снимачни апарати.
 Следователно изделието трябва да бъде класирано в код по КН 9002 11 00 като „обектив за снимачен апарат“.
 (*1) Изображението е само за информация.


text:
 13.2.2014
 BG
 Официален вестник на Европейския съюз
 L 43/55
 РЕГЛАМЕНТ ЗА ИЗПЪЛНЕНИЕ (ЕС) No 138/2014 НА КОМИСИЯТА
 от 12 февруари 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 12 февруари 2014 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 107,2
 MA
 55,5
 TN
 72,1
 TR
 111,6
 ZZ
 86,6
 0707 00 05
 MA
 168,6
 TR
 151,3
 ZZ
 160,0
 0709 91 00
 EG
 176,4
 ZZ
 176,4
 0709 93 10
 MA
 39,0
 TR
 132,9
 ZZ
 86,0
 0805 10 20
 EG
 45,1
 IL
 66,4
 MA
 56,4
 TN
 52,4
 TR
 72,7
 ZZ
 58,6
 0805 20 10
 IL
 138,2
 MA
 76,7
 ZZ
 107,5
 0805 20 30, 0805 20 50, 0805 20 70, 0805 20 90
 CN
 60,3
 IL
 134,4
 JM
 112,4
 KR
 142,4
 MA
 132,8
 PK
 55,3
 TR
 59,7
 ZZ
 99,6
 0805 50 10
 AL
 43,6
 MA
 71,7
 TR
 56,3
 ZZ
 57,2
 0808 10 80
 CN
 88,4
 MK
 26,2
 US
 160,4
 ZZ
 91,7
 0808 30 90
 CL
 123,8
 CN
 70,9
 TR
 122,0
 US
 197,2
 ZA


text:
 19.7.2016
 BG
 Официален вестник на Европейския съюз
 L 193/19
 РЕГЛАМЕНТ ЗА ИЗПЪЛНЕНИЕ (ЕС) 2016/1167 НА КОМИСИЯТА
 от 18 юли 2016 година
 за изменение на Регламент за изпълнение (ЕС) No 102/2012 на Съвета за налагане на окончателно антидъмпингово мито върху вноса на стоманени въжета и кабели с произход, inter alia, от Китайската народна република, разширено с цел да обхване вноса на стоманени въжета и кабели, изпратени, inter alia, от Република Корея, независимо дали са декларирани с произход от Република Корея
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 4 и член 13, параграф 4 от него,
 като има предвид, че:
 A. ДЕЙСТВАЩИ МЕРКИ
 (1)
 Със своя Регламент (ЕО) No 1796/1999 (2) Съветът наложи окончателно антидъмпингово мито върху вноса на стоманени въжета и кабели с произход, inter alia, от Китайската народна република. След две преразглеждания с оглед на изтичане на срока на действие на мерките съгласно член 11, параграф 2 от основния регламент, антидъмпинговите мерки бяха запазени с Регламент (ЕО) No 1858/2005 на Съвета (3) и с Регламент за изпълнение (ЕС) No 102/2012 на Съвета (4).
 (2)
 В резултат на разследване за заобикаляне на мерките, проведено съгласно член 13 от основния регламент, със своя Регламент за изпълнение (ЕС) No 400/2010 (5) Съветът разшири обхвата на антидъмпинговото мито върху вноса на стоманени въжета и кабели с произход, inter alia, от Китайската народна република към вноса на същите продукти, изпращани от Република Корея, независимо дали са декларирани с произход от Република Корея. Със същия регламент някои производители износители от Република Корея бяха освободени от мерките с разширен обхват.
 (3)
 Действащите понастоящем мерки са антидъмпингово мито, наложено с Регламент за изпълнение (ЕС) No 102/2012 върху вноса на стоманени въжета и кабели с произход, inter alia, от Китайската народна република, разширено с цел да обхване, inter alia, вноса на стоманени въжета и кабели, изпращани от Република Корея, независимо дали са декларирани с произход от Република Корея, последно изменен с Регламент за изпълнение (ЕС) 2016/90 на Комисията (6) („действащите мерки“). Вносът в Съюза на продукта, предмет на преразглеждането, изпращан от Република Корея, подлежи на мито в размер на 60,4 %, с изключение на продуктите, произведени от дружествата, които са били освободени.
 Б. ПРОЦЕДУРА
 1. Започване на процедурата
 (4)
 Европейската комисия („Комисията“) получи искане за освобождаване от антидъмпинговите мерки, приложими към вноса на стоманени въжета и кабели с произход от Китайската народна република и разширени с цел да обхванат вноса на същия продукт, изпратен от Република Корея, независимо дали е деклариран с произход от Република Корея, в съответствие с член 11, параграф 4 и член 13, параграф 4 от основния регламент.
 (5)
 Искането беше подадено на 7 септември 2015 г. от Daechang Steel Co. Ltd („заявителя“) — производител износител на стоманени въжета и кабели в Република Корея („засегнатата държава“), и беше ограничено до заявителя.
 (6)
 Заявителят представи prima


text:
facie доказателства, че не е изнасял продукта, предмет на преразглеждането, в Съюза през разследвания период, използван в разследването, довело до мерките с разширен обхват (от 1 юли 2008 г. до 30 юни 2009 г.), че не е свързан с никой от производителите износители на продукта, предмет на преразглеждането, за които се прилагат действащите антидъмпингови мита, и че не е заобикалял мерките, приложими към стоманените въжета и кабели с произход от Китайската народна република, както и че е поел неотменимо договорно задължение да изнесе значително количество за Съюза.
 (7)
 След като разгледа доказателствата, представени от заявителя, проведе консултации с държавите членки и предостави възможност на промишлеността на Съюза да направи коментари, на 26 ноември 2015 г. с Регламент за изпълнение (ЕС) No 2015/2179 (7) Комисията започна разследване. Освен това, съгласно член 3 от посочения регламент, Комисията даде указания на митническите органи да предприемат необходимите мерки за въвеждане на регистрационен режим за вноса на продукта, предмет на преразглеждането, изпращан от Република Корея и произвеждан и продаван за износ за Съюза от заявителя, в съответствие с член 14, параграф 5 от основния регламент.
 2. Продукт, предмет на преразглеждането
 (8)
 Продуктът, предмет на преразглеждането, са стоманени въжета и кабели, включително стоманени въжета закрит тип, с изключение на въжета и кабели от неръждаема стомана, с максимално напречно сечение, надвишаващо 3 mm, изпратени от Република Корея, независимо дали са декларирани с произход от Република Корея („продуктът, предмет на преразглеждането“), класирани понастоящем в кодове по КН ex 7312 10 81, ex 7312 10 83, ex 7312 10 85, ex 7312 10 89 и ex 7312 10 98 (кодове по ТАРИК 7312108113, 7312108313, 7312108513, 7312108913 и 7312109813).
 3. Отчетен период
 (9)
 Отчетният период обхваща времето от 1 октомври 2014 г. до 30 септември 2015 г. Бяха събрани данни от 2008 г. до края на отчетния период („разследвания период“).
 4. Разследване
 (10)
 Комисията уведоми официално заявителя, както и представителите на Република Корея за започването на преразглеждането. Заинтересованите страни бяха приканени да представят становищата си и бяха информирани за възможността да поискат да бъдат изслушани. Не бяха получени никакви искания.
 (11)
 Комисията изпрати въпросник на заявителя и получи отговор в рамките на поставения срок. Комисията издири и провери на място цялата информация, която счете за необходима за целите на преразглеждането. Беше извършена проверка в помещенията на заявителя.
 (12)
 Комисията проучи дали условията за предоставяне на освобождаване по член 11, параграф 4 и член 13, параграф 4 са изпълнени, а именно дали:
 —
 заявителят не е изнасял продукта, предмет на преразглеждането, по време на разследвания период, използван в разследването, довело до мерките с разширен обхват, а именно периода от 1 юли 2008 г. до 30 юни 2009 г.,
 —
 заявителят е започнал да изнася продукта, предмет на преразглеждането, след края на разследвания период в рамките на разследването във връзка със заобикаляне на мерките,
 —
 заявителят не е свързан с никой от производителите износители на продукта, предмет на преразглеждането, за които се прилагат действащите антидъмпингови мита, и дали не е заобикалял мерките, приложими към стоманените въжета и кабели с произход от Китайската


text:
народна република.
 В. КОНСТАТАЦИИ
 (13)
 Разследването потвърди, че през разследвания период в рамките на разследването за заобикаляне на мерките, довело до налагането на мерките с разширен обхват, т.е. от 1 юли 2008 г. до 30 юни 2009 г., заявителят не е изнасял продукта, предмет на преразглеждането, за Съюза. Заявителят е изнесъл за първи път продукта, предмет на преразглеждането, след разширяването на обхвата на мерките към Република Корея, по-точно през втората половина на 2015 г.
 (14)
 На следващо място, разследването потвърди, че заявителят не е свързан с никой от китайските износители или производители, за които се прилагат антидъмпинговите мерки, наложени с Регламент (ЕС) No 102/2012.
 (15)
 Освен това разследването потвърди, че заявителят действително е производител на продукта, предмет на преразглеждането, и не участва в практики по заобикаляне. Заявителят купува стоманен валцдрат и междинни материали (като цинк и олово), произведени в неговата държава, но също така внася стоманен валцдрат от Китайската народна република, който впоследствие се декапира, изтегля, галванизира, изтегля повторно, усуква в снопове и усуква във въжета в помещенията на дружеството в Република Корея. Готовият продукт се продава на националния пазар, както и се изнася за САЩ, Азия и за Съюза.
 (16)
 Производствените дейности могат да се считат за операции по комплектоване или доокомплектоване. В член 13, параграф 2 от основния регламент се определят условията, при които дадена операция по комплектоване ще се разглежда като заобикаляне на мерките. Съгласно буква б) от същия член едно от условията е въпросните части да съставляват повече от 60 % от общата стойност на всички части на комплектования продукт. По време на разследването бе установено, че делът на суровините с произход от Китай, използвани от заявителя, е значително под прага от 60 %, който се изисква съгласно член 13, параграф 2, буква б) от основния регламент. Делът на използваните китайски части (а именно суровини) е 38 %. В случаите, когато прагът е надвишен, в член 13, параграф 2, буква б) се изисква да се установи дали е достигнат прагът от 25 % за добавената стойност (т.нар. „проверка за добавена стойност“). Прагът от 60 % от общата стойност на всички части не е надвишен. Съответно на базата на действително направените разходи през отчетния период не бе необходимо да се установява дали е достигнат прагът от 25 % за добавената стойност по смисъла на член 13, параграф 2 буква б) от основния регламент.
 (17)
 Заявителят е започнал производството на продукта, предмет на преразглеждането, в средата на 2015 г. Поради извънредните производствени разходи, направени по време на началния етап на производство, беше извършено друго изчисление въз основа на стандартни разходи за производство (с изключение на първоначалните разходи и с предвиждане за висока степен на използване на производствения капацитет). Беше установено, че делът на суровините с произход от Китай тогава съставлява повече от 60 % от общата стойност на всички части на крайния продукт (69 %). Поради тази причина беше направена проверката за добавена стойност, предвидена в член 13, параграф 2 от основния регламент. Тази проверка показа, че добавената стойност на частите, внесени от Китайската народна република, е значително


text:
над прага от 25 % от производствените разходи, определен в член 13, параграф 2, буква б) от основния регламент. Поради това бе констатирано, че производствените дейности на заявителя не представляват заобикаляне по смисъла на член 13, параграф 2 от основния регламент.
 (18)
 На последно място, при разследването бе потвърдено, че заявителят не е купувал готовия продукт, предмет на преразглеждането, от Китайската народна република с цел да го препродава или претоварва за Съюза, както и че дружеството може да представи документи за целия си износ през отчетния период.
 (19)
 С оглед на констатациите, описани в съображения 13—18, Комисията стига до заключението, че заявителят отговаря на условията за освобождаване съгласно член 11, параграф 4 и член 13, параграф 4 от основния регламент.
 (20)
 Заявителят и промишлеността на Съюза бяха уведомени за горепосочените констатации и им бе предоставена възможност да направят коментари по тях. Заявителят декларира, че е съгласен с констатациите на Комисията. Не бяха представени други коментари.
 Г. ИЗМЕНЕНИЕ НА СПИСЪКА С ДРУЖЕСТВА, ПОЛЗВАЩИ СЕ ОТ ОСВОБОЖДАВАНЕ ОТ ДЕЙСТВАЩИТЕ МЕРКИ
 (21)
 В съответствие с горепосочените констатации заявителят следва да се добави към списъка на дружествата, които са освободени от антидъмпинговото мито, наложено с Регламент за изпълнение (ЕС) No 102/2012.
 (22)
 Съгласно член 1, параграф 2 от Регламент (ЕС) No 400/2010 освобождаването се прилага, при условие че на митническите органи на държавите членки се представи валидна търговска фактура, която да отговаря на изискванията, посочени в приложението към посочения регламент. Ако не бъде представена такава фактура, антидъмпинговото мито продължава да се прилага.
 (23)
 Освен това освобождаването от мерките с разширен обхват, предоставено за вноса на произведени от заявителя стоманени въжета и кабели в съответствие с член 13, параграф 4 от основния регламент, остава в сила, при условие че окончателно установените факти обуславят освобождаването. Ако нови prima facie доказателства сочат обратното, Комисията може да започне разследване, за да установи дали са налице основания за отмяна на освобождаването.
 (24)
 Освобождаването от мерките с разширен обхват, предоставено за вноса на стоманени въжета и кабели, произведени от заявителя, се извършва въз основа на констатациите от настоящото преразглеждане. Съответно това освобождаване се прилага изключително за вноса на стоманени въжета и кабели, изпращани от Република Корея и произведени от горепосоченото конкретно юридическо лице. Внесените стоманени въжета и кабели, произведени от всяко друго дружество, което не е изрично посочено в член 1, параграф 4 от Регламент за изпълнение (ЕС) No 102/2012 с наименованието си, включително и от правни субекти, свързани с изрично посочените, не следва да се ползват от освобождаването и следва да подлежат на остатъчното мито, наложено с посочения регламент.
 (25)
 Регламент за изпълнение (ЕС) No 102/2012, последно изменен с Регламент за изпълнение (ЕС) 2016/90, следва да бъде изменен, за да включи Daechang Steel Co. Ltd в таблицата в член 1, параграф 4.
 (26)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) No 1225/2009,
 ПРИЕ НАСТОЯЩИЯ РЕГЛАМЕНТ:
 Член 1
 Таблицата в член 1, параграф 4 от Регламент за изпълнение (ЕС) No 102/2012 на Съвета, последно изменен с


text:
Регламент за изпълнение (ЕС) 2016/90, се заменя със следната таблица:
 Държава
 Дружество
 Допълнителен код по ТАРИК
 Република Корея
 Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621-872
 A969
 Chung Woo Rope Co., Ltd, 1682-4, Songjung-Dong, Gangseo-Gu, Busan
 A969
 CS Co., Ltd, 287-6 Soju-Dong Yangsan-City, Kyoungnam
 A969
 Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan
 A969
 Dae Heung Industrial Co., Ltd, 185 Pyunglim–Ri, Daesan-Myun, Haman — Gun, Gyungnam
 A969
 Daechang Steel Co., Ltd, 1213, Aam-daero, Namdong-gu, Incheon
 C057
 DSR Wire Corp., 291, Seonpyong-Ri, Seo-Myon, Suncheon-City, Jeonnam
 A969
 Goodwire MFG. Co. Ltd, 984-23, Maegok-Dong, Yangsan-City, Kyungnam
 B955
 Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul
 A969
 Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan
 A969
 Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam
 B926
 Seil Wire and Cable, 47-4, Soju-Dong, Yangsan-Si, Kyungsangnamdo
 A994
 Shin Han Rope Co., Ltd, 715-8, Gojan-Dong, Namdong-gu, Incheon
 A969
 Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan
 A969
 Young Heung Iron & Steel Co., Ltd, 71-1 Sin-Chon Dong, Changwon City, Gyungnam
 A969
 Член 2
 На митническите органи се възлага да преустановят регистрационния режим на вноса, въведен съгласно член 3 от Регламент за изпълнение (ЕС) 2015/2179. Върху така регистрирания внос не се събира антидъмпингово мито.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 юли 2016 година.
 За Комисията
 Председател
 Jean-Claude JUNCKER
 (1) ОВ L 343, 22.12.2009 г., стр. 51.
 (2) Регламент (ЕО) No 1796/1999 на Съвета от 12 август 1999 г. относно налагане на окончателно антидъмпингово мито и окончателно събиране на временното мито, наложено върху внос на стоманени въжета и кабели, произведени в Китайската народна република, Унгария, Индия, Мексико, Полша, Южна Африка и Украйна, и прекратяване на антидъмпинговата процедура по отношение на вносни стоки с произход в Република Корея (ОВ L 217, 17.8.1999 г., стр. 1).
 (3) Регламент (ЕО) No 1858/2005 на Съвета от 8 ноември 2005 г. за въвеждане на окончателни антидъмпингови мита върху вноса на стоманени въжета и кабели с произход от Китайската народна република, Индия, Южна Африка и Украйна след преразглеждане в съответствие с член 11, параграф 2 от Регламент (ЕО) No 384/96 (ОВ L 299, 16.11.2005 г., стр. 1).
 (4) Регламент за изпълнение (ЕС) No 102/2012 на Съвета от 27 януари 2012 г. за налагане на окончателно антидъмпингово мито върху вноса на стоманени въжета и кабели с произход от Китайската народна република и Украйна, разширено с цел да обхване вноса на стоманени въжета и кабели, изпратени от Мароко, Молдова и Република Корея, независимо дали са декларирани с произход от същите страни, след преразглеждане с оглед изтичане на срока на действие съгласно член 11, параграф 2 от Регламент (ЕО) No 1225/2009 и за прекратяване на процедурата за преразглеждане с оглед изтичане на срока на действие по отношение на вноса на стоманени въжета и кабели с произход от Южна Африка съгласно


text:
член 11, параграф 2 от Регламент (ЕО) No 1225/2009 (ОВ L 36, 9.2.2012 г., стр. 1).
 (5) Регламент за изпълнение (ЕС) No 400/2010 на Съвета от 26 април 2010 г. за разширяване на обхвата на окончателното антидъмпингово мито, наложено с Регламент (ЕО) No 1858/2005 върху вноса на стоманени въжета и кабели с произход, inter alia, от Китайската народна република, към вноса на стоманени въжета и кабели, изпращани от Република Корея, независимо дали са декларирани с произход от Република Корея, и за прекратяване на разследването по отношение на вноса, изпращан от Малайзия (ОВ L 117, 11.5.2010 г., стр. 1).
 (6) Регламент за изпълнение (ЕС) 2016/90 на Комисията от 26 януари 2016 г. за изменение на Регламент за изпълнение (ЕС) No 102/2012 на Съвета за налагане на окончателно антидъмпингово мито върху вноса на стоманени въжета и кабели с произход от някои държави, в това число Украйна, вследствие на частично междинно преразглеждане в съответствие с член 11, параграф 3 от Регламент (ЕО) No 1225/2009 на Съвета (ОВ L 19, 27.1.2016 г., стр. 22).
 (7) Регламент за изпълнение (ЕС) 2015/2179 на Комисията от 25 ноември 2015 г. за започване на преразглеждане на Регламент за изпълнение (ЕС) No 102/2012 на Съвета за налагане на окончателно антидъмпингово мито върху вноса на стоманени въжета и кабели с произход, inter alia, от Китайската народна република, разширено с цел да обхване вноса на стоманени въжета и кабели, изпратени от Република Корея, независимо дали са декларирани с произход от Република Корея, с оглед на проучване на възможността да се освободи един корейски износител от действието на тези мерки, за отмяна на антидъмпинговото мито по отношение на вноса от страна на този износител и за въвеждане на регистрационен режим за вноса от този износител (ОВ L 309, 26.11.2015 г., стр. 3).


text:
 12.11.2021
 BG
 Официален вестник на Европейския съюз
 L 400/11
 РЕГЛАМЕНТ ЗА ИЗПЪЛНЕНИЕ (ЕС) 2021/1960 НА СЪВЕТА
 от 11 ноември 2021 година
 за прилагане на Регламент (ЕС) 2019/1890 относно ограничителни мерки с оглед на неразрешените сондажни дейности на Турция в Източното Средиземноморие
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2019/1890 на Съвета от 11 ноември 2019 г. относно ограничителни мерки с оглед на неразрешените сондажни дейности на Турция в Източното Средиземноморие (1), и по-специално член 12, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 11 ноември 2019 г. Съветът прие Регламент (ЕС) 2019/1890.
 (2)
 Въз основа на извършен преглед на мерките, вписванията в списъка на физическите и юридическите лица, образуванията и органите, съдържащ се в приложение I към Регламент (ЕС) 2019/1890, следва да бъдат актуализирани.
 (3)
 Приложение I към Регламент (ЕС) 2019/1890 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2019/1890 се изменя както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 ноември 2021 година.
 За Съвета
 Председател
 Z. POČIVALŠEK
 (1) ОВ L 291, 12.11.2019 г., стр. 3.
 ПРИЛОЖЕНИЕ
 В приложение I към Регламент (ЕС) 2019/1890 вписвания 1 и 2 се заменят със следното:
 Име
 Идентифицираща информация
 Основания
 Дата на включване в списъка
 „1.
 Mehmet Ferruh AKALIN
 Дата на раждане: 9.12.1960 г.
 No на паспорт или лична карта: 13571379758
 Гражданство: турско
 Пол: мъжки
 Мехмет Феррух Акалин е заместник-председател (заместник генерален директор) и член на съвета на директорите на „Търкиш Петролиум Корпорейшън“ (Turkish Petroleum Corporation (TPAO). Той е ръководител на отдела за проучвателна дейност на TPAO.
 В качеството си на заместник генерален директор на TPAO и началник на отдела за проучвателна дейност Мехмет Феррух Акалин отговаря за планирането, ръководството и изпълнението на офшорните дейности на TPAO по проучвания за въглеводороди. Тук се включват изброените по-долу сондажни дейности на TPAO, които не са разрешени от Република Кипър.
 Тези неразрешени сондажни дейности са били извършени от:
 а)
 сондажния кораб „Явуз“ на TPAO в териториалните води на Република Кипър между юли и септември 2019 г.;
 б)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, между октомври 2019 г. и януари 2020 г.;
 в)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, както и в споразумение с Израел, между януари и април 2020 г.;
 г)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници


text:
са определени в споразумение с Египет, между април и октомври 2020 г.;
 д)
 сондажния кораб „Фатих“ на TPAO в област от изключителната икономическа зона на Република Кипър, за която държавата е уведомила ООН, в непосредствена близост с териториалните ѝ води, между ноември 2019 г. и януари 2020 г.;
 е)
 сондажния кораб „Фатих“ на TPAO в област от западната част на изключителната икономическа зона на Република Кипър, за която държавата е уведомила ООН, между май и ноември 2019 г.
 27.2.2020 г.
 2.
 Ali Coscun NAMOGLU
 Дата на раждане: 27.11.1956 г.
 No на паспорт или лична карта: 11096919534
 Гражданство: турско
 Пол: мъжки
 Али Джошкун Намоглу е заместник-началник на отдела за проучвателна дейност на „Търкиш Петролиум Корпорейшън“ (Turkish Petroleum Corporation (TPAO).
 Като такъв Али Джошкун Намоглу участва в планирането, ръководството и изпълнението на офшорните дейности на TPAO по проучвания за въглеводороди. Тук се включват изброените по-долу сондажни дейности на TPAO, които не са разрешени от Република Кипър.
 Тези неразрешени сондажни дейности са били извършени от:
 а)
 сондажния кораб „Явуз“ на TPAO в териториалните води на Република Кипър между юли и септември 2019 г.;
 б)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, между октомври 2019 г. и януари 2020 г.;
 в)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, както и в споразумение с Израел, между януари 2020 г. и април 2020 г.;
 г)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, между април и октомври 2020 г.;
 д)
 сондажния кораб „Фатих“ на TPAO в област от изключителната икономическа зона на Република Кипър, за която държавата е уведомила ООН, в непосредствена близост с териториалните ѝ води, между ноември 2019 г. и януари 2020 г.;
 е)
 сондажния кораб „Фатих“ на TPAO в област от западната част на изключителната икономическа зона на Република Кипър, за която държавата е уведомила ООН, между май и ноември 2019 г.
 27.2.2020 г.“